2014D0038 — SL — 01.01.2014 — 000.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B IZVEDBENI SKLEP KOMISIJE z dne 24. januarja 2014 o odobritvi metod za razvrščanje prašičjih trupov v Italiji (notificirano pod dokumentarno številko C(2014) 279) (Besedilo v italijanskem jeziku je edino verodostojno) (2014/38/EU) (UL L 023, 28.1.2014, p.35)





popravljena z:









▼B

IZVEDBENI SKLEP KOMISIJE

z dne 24. januarja 2014

o odobritvi metod za razvrščanje prašičjih trupov v Italiji

(notificirano pod dokumentarno številko C(2014) 279)

(Besedilo v italijanskem jeziku je edino verodostojno)

(2014/38/EU)







EVROPSKA KOMISIJA JE – ob upoštevanju Pogodbe o delovanju Evropske unije, ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) ( 1 ) in zlasti člena 43(m) v povezavi s členom 4 Uredbe, ob upoštevanju naslednjega: (1) Točka 1 oddelka IV dela B Priloge V k Uredbi (ES) št. 1234/2007 določa, da se za razvrščanje trupov prašičev vsebnost pustega mesa oceni z metodami razvrščanja, ki jih odobri Komisija, odobrijo pa se lahko le statistično potrjene metode razvrščanja, ki temeljijo na fizičnih meritvah enega ali več anatomskih delov trupa prašiča. Metode razvrščanja se odobrijo ob upoštevanju skladnosti z največjo toleranco statistične napake pri ocenjevanju. Navedeno odstopanje je opredeljeno v členu 23(3) Uredbe Komisije (ES) št. 1249/2008 ( 2 ). (2) Z Odločbo Komisije 2001/468/ES ( 3 ) je bila odobrena uporaba dveh metod za razvrščanje prašičjih trupov v Italiji. (3) Ker je bila potrebna tehnična prilagoditev odobrenih metod razvrščanja, je Italija zaprosila Komisijo, naj odobri nadomestitev formul, ki se uporabljajo v metodah „Fat-O-Meater“ in „Hennessy Grading Probe 7“, ter naj odobri štiri nove metode „AutoFom III“, „Fat-O-Meat’er II“, „CSB-Image-Meater“ in „Ročna metoda ZP“ za razvrščanje prašičjih trupov na njenem ozemlju. Italija je zato v protokolu, kot je določen v členu 23(4) Uredbe (ES) št. 1249/2008, predložila podroben opis preskusa z razkosanjem in navedla načela, na katerih temeljijo nove formule, rezultate preskusa z razkosanjem in enačbe za ocenjevanje deleža pustega mesa. (4) Preučitev navedene prošnje je pokazala, da so pogoji za odobritev navedenih novih formul izpolnjeni. Zato bi bilo treba v Italiji navedene formule odobriti. (5) Italija je Komisijo zaprosila, da ji odobri predstavitev trupov prašičev, ki je drugačna od standardne predstavitve iz prvega odstavka oddelka III dela B Priloge V k Uredbi (ES) št. 1234/2007. (6) V skladu z drugim odstavkom oddelka III dela B Priloge V k Uredbi (ES) št. 1234/2007 se lahko državam članicam odobri predstavitev trupov prašičev, ki je drugačna od standardne predstavitve iz prvega odstavka navedene točke, če se običajna poslovna praksa na njihovem ozemlju razlikuje od navedene standardne predstavitve. Italija je v svoji prošnji navedla, da se na njenem ozemlju v skladu s poslovno prakso trupi lahko predstavijo, ne da bi jim pred tehtanjem in razvrščanjem odstranili prepono in ledvično maščobo. Zato bi bilo treba Italiji odobriti to predstavitev, ki je drugačna od standardne. (7) Zaradi določitve kotacij za prašičje trupe na primerljivi podlagi bi bilo treba to drugačno predstavitev upoštevati, in sicer s prilagoditvijo mase, zabeležene pri takih primerih, glede na maso pri standardni predstavitvi. (8) Zaradi jasnosti in pravne varnosti bi bilo treba sprejeti nov sklep. Odločbo 2001/468/ES bi bilo zato treba razveljaviti. (9) Spremembe naprav ali metod razvrščanja ne bi smele biti dovoljene, če niso izrecno odobrene z izvedbenim sklepom Komisije. (10) Ukrepi iz tega sklepa so v skladu z mnenjem Upravljalnega odbora za skupno ureditev kmetijskih trgov – ob upoštevanju naslednjega: SPREJELA NASLEDNJI SKLEP:







Člen 1

Za razvrščanje prašičjih trupov v Italiji se v skladu s točko 1 oddelka IV dela B Priloge V k Uredbi (ES) št. 1234/2007 odobri uporaba naslednjih metod:

(a) naprave „Fat-O-Meater I (FOM I)“ in z njo povezanih metod razvrščanja, ki so podrobno opredeljene v delu I Priloge;

(b) naprave „Hennessy Grading Probe 7 (HGP 7)“ in z njo povezanih metod razvrščanja, ki so podrobno opredeljene v delu II Priloge;

(c) naprave „Fat-O-Meat’er II (FOM II)“ in z njo povezanih metod razvrščanja, ki so podrobno opredeljene v delu III Priloge;

(d) naprave „AutoFom III“ in z njo povezanih metod razvrščanja, ki so podrobno opredeljene v delu IV Priloge;

(e) naprave „CSB-Image-Meater“ in z njo povezanih metod razvrščanja, ki so podrobno opredeljene v delu V Priloge;

(f) naprave „Ročna metoda ZP“ in z njo povezanih metod razvrščanja, ki so podrobno opredeljene v delu VI Priloge.

Člen 2

Ne glede na standardno predstavitev iz prvega odstavka oddelka III dela B Priloge V k Uredbi (ES) št. 1234/2007 se lahko prašičji trupi v Italiji predstavijo, ne da bi jim pred tehtanjem in razvrščanjem odstranili prepono in ledvično maščobo. V primeru take predstavitve se zabeležena masa toplega trupa prilagodi v skladu z naslednjo formulo:

pri čemer je:

Y = masa klavnih trupov, kot so opredeljeni v Uredbi (ES) št. 1249/2008,

X = topla masa trupa z ledvično maščobo in prepono,

a = skupen delež ledvične maščobe in prepone (%)

— za prepono, ki ustreza 0,29 % (mase klavnih trupov od 110,1 do 180 kg) in 0,26 % (mase klavnih trupov od 70 in 110 kg);

— za ledvično maščobo, ki ustreza: — 0,99 % (mase klavnih trupov od 70 do 80,0 kg), 1,29 % (mase klavnih trupov od 80,1 do 90,0 kg), 1,52 % (mase klavnih trupov od 90,1 do 100,0 kg), 2,05 % (mase klavnih trupov od 100,1 do 110 kg), 2,52 % (mase klavnih trupov od 110,1 do 130 kg), 2,62 % (masa klavnih trupov od 130,1 do 140 kg), 2,83 % (mase klavnih trupov od 140,1 do 150 kg), 2,96 % (mase klavnih trupov od 150,1 do 180 kg).

Člen 3

Spremembe odobrenih naprav ali metod razvrščanja niso dovoljene, če take spremembe niso izrecno odobrene z izvedbenim sklepom Komisije.

Člen 4

Odločba 2001/468/ES se razveljavi.

Člen 5

Ta sklep se uporablja od 1. januarja 2014.

Člen 6

Ta sklep je naslovljen na Italijansko republiko.









PRILOGA

METODE RAZVRŠČANJA PRAŠIČJIH TRUPOV V ITALIJI

DEL I

Fat-O-Meater I (FOM I)

1. Pravila iz tega dela se uporabljajo, kadar se razvrščanje prašičjih trupov opravi z napravo, imenovano „Fat-O-Meater I“ (FOM I).

2. Naprava je opremljena s sondo s premerom 6 mm, ki vsebuje fotodiodo znamke Siemens, vrste SFH 950, in fotodetektor, vrste SFH 960, ter ima obratovalno razdaljo med 5 in 115 mm. Rezultati meritev se računalniško preračunajo v ocenjeno vsebnost pustega mesa.

3. Vsebnost pustega mesa v trupu se izračuna po eni od naslednjih formul: (a) v trupih, ki tehtajo od 70 do 110 kg: (b) v trupih, ki tehtajo od 110,1 do 180 kg: pri čemer je: ŷ = ocenjeni odstotek pustega mesa v trupu, x1 = debelina hrbtnega maščobnega tkiva (vključno s kožo) v milimetrih, merjena 8 cm lateralno od vzdolžne osi trupa med tretjim in četrtim zadnjim rebrom, x2 = debelina mišice Longissimus dorsi, merjena istočasno in na istem mestu kot x1.

DEL II

Hennessy Grading Probe (HGP 7)

1. Pravila, določena v tem delu, se uporabljajo, kadar se razvrščanje prašičjih trupov opravi z napravo, imenovano „Hennessy Grading Probe 7“ (HGP 7).

2. Naprava je opremljena s sondo premera 5,95 mm (in ima 6,3 mm rezilo na vsaki strani sonde pri vrhu), ki vsebuje fotodiodo (Siemens LED tipa LYU 260-EO) in fotodetektor tipa 58 MR, in ima obratovalno razdaljo med 0 in 120 milimetri. Rezultate meritev naprava HGP 7 sama preračuna v ocenjeno vsebnost pustega mesa ali pa jih preračuna računalnik, povezan z napravo.

3. Vsebnost pustega mesa v trupu se izračuna po eni od naslednjih formul: (a) v trupih, ki tehtajo od 70 do 110 kg: (b) v trupih, ki tehtajo od 110,1 do 180 kg: pri čemer je: ŷ = ocenjeni odstotek pustega mesa v trupu, x1 = debelina hrbtnega maščobnega tkiva (vključno s kožo) v milimetrih, merjena 8 cm lateralno od vzdolžne osi trupa med tretjim in četrtim zadnjim rebrom, x2 = debelina mišice Longissimus dorsi, merjena istočasno in na istem mestu kot x1.

DEL III

Fat-O-Meat’er II (FOM II)

1. Pravila iz tega dela se uporabljajo, kadar se razvrščanje prašičjih trupov opravi z napravo, imenovano „Fat-O-Meat’er II“ (FOM II).

2. Naprava je nova različica merilnega sistema Fat-O-Meat’er. FOM II sestavljajo optična sonda z nožem, priprava za merjenje globine z obratovalno razdaljo med 0 in 125 mm ter sistem za pridobivanje in analiziranje podatkov – Carometec Touch Panel i15 (Ingress Protection IP69K). Rezultate meritev naprava FOM II preračuna v ocenjeno vsebnost pustega mesa.

3. Vsebnost pustega mesa v trupu se izračuna po eni od naslednjih formul: (a) v trupih, ki tehtajo od 70 do 110 kg: (b) v trupih, ki tehtajo od 110,1 do 180 kg: pri čemer je: ŷ = ocenjeni odstotek pustega mesa v trupu, x1 = debelina hrbtnega maščobnega tkiva (vključno s kožo) v milimetrih, merjena 8 cm lateralno od vzdolžne osi trupa med tretjim in četrtim zadnjim rebrom, x2 = debelina mišice Longissimus dorsi, merjena istočasno in na istem mestu kot x1.

DEL IV

AutoFom III

1. Pravila iz tega dela se uporabljajo, kadar se razvrščanje prašičjih trupov opravi z napravo, imenovano „AutoFom III“.

2. Naprava je opremljena s šestnajstimi ultrazvočnimi pretvorniki s frekvenco 2 MHz (Carometec A/S), med katerimi je obratovalna razdalja 25 mm. Podatki, dobljeni z ultrazvokom, vsebujejo meritve debeline hrbtnega maščobnega tkiva, mišic in pripadajočih parametrov. Rezultati meritev se računalniško preračunajo v ocenjeni delež pustega mesa.

3. Vsebnost pustega mesa v trupu se izračuna po eni od naslednjih formul: (a) v trupih, ki tehtajo od 70 do 110 kg: pri čemer je: Y = ocenjeni odstotek pustega mesa v trupu, x1 = (R2P1) povprečna debelina kože v mm, x2 = (R2P4) stopnja maščobe P2 na izbranem mestu v mm, pri čemer je P2 najmanjša debelina maščobnega tkiva, merjena 7 cm lateralno od vzdolžne osi trupa med 2. in 3. rebrom brez kože, x3 = (R2P11) rezultat filtra „minipair“. Vektor prereza na mestu minimalne debeline maščobnega tkiva na ledjih, x4 = (R2P16) groba ocena velikosti debeline maščobnega sloja, x5 = (R3P1) stopnja mesnatosti v izbrani točki P2 v mm, x6 = (R3P5) največja stopnja mesnatosti; (b) v trupih, ki tehtajo od 110,1 do 180 kg: pri čemer je: Y = ocenjeni odstotek pustega mesa v trupu x1 = (R2P6) tehtano povprečje dveh najmanjših stopenj maščobe v mm, x2 = (R2P11) rezultat filtra „minpair“. Vektor prereza na mestu minimalne debeline maščobnega tkiva na ledjih, x3 = (R2P14) prvotna ocena velikosti trupa minus koža P2, pri čemer je P2 najmanjša debelina maščobnega tkiva, merjena 7 cm lateralno od vzdolžne osi trupa med 2. in 3. rebrom, x4 = (R3P5) največja debelina mišice.

DEL V

CSB Image Meater

1. Pravila, določena v tem delu, se uporabljajo, kadar se razvrščanje prašičjih trupov opravi z napravo, imenovano „CSB Image-Meater“.

2. Glavni sestavni deli naprave CSB Image-Meater so videokamera, osebni računalnik, opremljen s kartico za analiziranje slike, zaslon, tiskalnik, krmilni mehanizem, sprožitveni mehanizem in vmesniki. Meritve vseh treh spremenljivk naprave Image-Meater se opravijo na razpolovnici v predelu stegna (okoli M. gluteus medius). Rezultati meritev se računalniško preračunajo v ocenjeni delež pustega mesa.

3. Vsebnost pustega mesa v trupu se izračuna po eni od naslednjih formul: (a) v trupih, ki tehtajo od 70 do 110 kg: pri čemer je: Y = ocenjeni odstotek pustega mesa v trupu, x1 = (MF) srednja masa mesnatosti, izmerjena glede na mišico Gluteus medius (v mm), x2 = (ML) dolžina mišice Gluteus medius, x3 = (MS) srednja masa maščobe, izmerjena glede na mišico Gluteus medius (v mm), x4 = (WbS) srednja masa mačobe, izmerjena glede na drugo vretence, začenši pri prednjem (kranialnem) koncu mišice Gluteus medium (Vb); (b) v trupih, ki tehtajo od 110,1 do 180 kg: pri čemer je: Y = ocenjeni odstotek pustega mesa v trupu, x1 = (MF) srednja stopnja mesnatosti vzdolž mišice Gluteus medius (v mm), x2 = (ML) dolžina mišice Gluteus medius, x3 = (MS) srednja stopnja maščobe nad mišico (dorzalno od mišice) Gluteus medius (v mm), x4 = S (v mm) debelina maščobnega sloja, izmerjena na najtanjšem delu nad mišico Gluteus medius.

DEL VI

Ročna metoda (ZP)

1. Pravila iz tega dela se uporabljajo, kadar se razvrščanje prašičjih trupov opravi z „ročno metodo (ZP)“, pri kateri se meri z ravnilom.

2. Pri tej metodi se lahko uporabi ravnilo, pri čemer je razvrščanje določeno z ustrezno enačbo. Metoda temelji na ročnem merjenju debeline maščobnega tkiva in mišice na vzdolžni osi razkosanega trupa.

3. Vsebnost pustega mesa v trupu se izračuna po eni od naslednjih formul: (a) v trupih, ki tehtajo od 70 do 110 kg: (b) v trupih, ki tehtajo od 110,1 do 180 kg: pri čemer je: Y = ocenjeni odstotek pustega mesa v trupu, x1 = najmanjša debelina maščobnega tkiva v milimetrih (vključno s kožo) nad mišico Gluteus medius, x2 = najmanjša debelina mišice v milimetrih med prednjim koncem mišice Gluteus medius in dorzalnim delom medularnega kanala.